ai4bharat/Pralekha huggingface dataset:
மத்திய அமைச்சரவை
இந்தியாவின் 22-வது சட்ட ஆணையத்தின் பதவிக்காலத்தை 2024, ஆகஸ்ட் 31-ந் தேதி வரை நீட்டிக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில், இந்தியாவின் 22-வது சட்ட ஆணையத்தின் பதவிக்காலத்தை 2024, ஆகஸ்ட் 31-ந் தேதி வரை நீட்டிக்க ஒப்புதல் அளிக்கப்பட்டுள்ளது.
மத்திய அரசின் சார்பில் சட்டப்பூர்வமற்ற அமைப்பான இந்திய சட்ட ஆணையம் குறிப்பிட்ட கால இடைவெளியில் அமைக்கப்படுவது வழக்கம். அவ்வாறு 1955-ம் ஆண்டு அமைக்கப்பட்ட ஆணையம் அவ்வப்போது மாற்றியமைக்கப்பட்டு வருகிறது. இதன்படி, தற்போது நடைமுறையில் உள்ள 22-வது சட்ட ஆணையத்தின் பதவிக்காலம் 2023 பிப்ரவரி 20-ந் தேதியுடன் நிறைவடைந்தது.
பல்வேறு சட்ட ஆணையங்கள், நாட்டின் வளர்ச்சி மற்றும் சட்டத்தை நிலைநாட்டுவதில் முக்கிய பங்களிப்பு செலுத்தியுள்ளன. இதுவரை சட்ட ஆணையம் 277 அறிக்கைகளை தாக்கல் செய்துள்ளது.
இந்நிலையில் 22-வது சட்ட ஆணையத்தின் பதவிக்காலம் 2024-ம் ஆண்டு ஆகஸ்ட் 31-ந் தேதி வரை நீட்டிக்கப்பட்டுள்ளது.
இந்த ஆணையத்தின் உறுப்பினர்கள் சார்ந்த விவரங்கள்:
- முழுநேரம் பணியாற்றும் தலைவர்
- உறுப்பினர் செயலாளர் உள்பட 4 முழு நேர உறுப்பினர்கள்
- சட்ட விவகாரங்கள் துறைச் செயலாளர், முன்னாள் அலுவலக உறுப்பினராக செயல்படுவார்
- முழுநேர உறுப்பினர்கள் 5 பேருக்கு மிகாமல் ஆகியவற்றுடன் இந்த சட்ட ஆணையம் செயல்படும்
குறு சிறு மற்றும் நடுத்தர தொழில் துறை அமைச்சகம்
எம்எஸ்எம்இ துறையின் விரிவாக்கம்
தொழில் வளர்ச்சி மற்றும் மேம்பாடு மாநில அரசு விஷயமாகும். நாட்டில் வேலைவாய்ப்புகளை அதிகரிக்கவும் எம்எஸ்எம்இ-க்களின் வளர்ச்சி மற்றும் மேம்பாட்டிற்கும் போட்டித்தன்மைகளை விரிவாக்கவும் பல்வேறு திட்டங்கள், கொள்கை முன்முயற்சிகள் மூலம் மாநிலங்கள் / யூனியன் பிரதேசங்களுக்கு மத்திய அரசு உதவுகிறது.
பிரதமரின் வேலை உருவாக்கத் திட்டம், பாரம்பரிய தொழில்களின் மறுவுருவாக்கத்திற்கான நிதித் திட்டம், புதிய கண்டுபிடிப்பு, ஊரகத் தொழில், தொழில்முனைவோர் மேம்பாட்டுத் திட்டம், எம்எஸ்எம்இ தொகுப்பு மேம்பாட்டுக்கான கடன் உத்தரவாதத் திட்டம் போன்றவை மத்தியத் திட்டங்களில் அடங்கும்.
இவற்றில் 31.12.2021 நிலவரப்படி திட்டங்களுக்கான நிதி ஒதுக்கீடு விவரம்:
பிரதமரின் வேலை உருவாக்கத் திட்டம் - ரூ. 2,000 கோடி,
பாரம்பரிய தொழில்களின் மறுவுருவாக்கத்திற்கான நிதித் திட்டம் - ரூ. 170 கோடி,
புதிய கண்டுபிடிப்பு, ஊரகத் தொழில், தொழில்முனைவோர் மேம்பாட்டுத் திட்டம் - ரூ. 15 கோடி,
எம்எஸ்எம்இ தொகுப்பு மேம்பாட்டுக்கான கடன் உத்தரவாதத் திட்டம் - ரூ. 156 கோடி.
இவை தவிர வடகிழக்கு மாநிலங்களுக்கான தனித்திட்டங்களும் செயல்படுத்தப்படுகின்றன.
இந்தத் தகவலை மத்திய குறு சிறு மற்றும் நடுத்தர தொழில்கள்  துறை அமைச்சர் திரு நாராயண் ரானே இன்று மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
குடியரசுத் தலைவர் செயலகம்
நாக்பூர் ஐஐஎம்மிற்கான நிரந்தர கட்டடத்தை திறந்துவைக்க உள்ள குடியரசுத் தலைவர்
நாளை மகாராஷ்டிரா மாநிலம் செல்லும் குடியரசுத் தலைவர் திரு. ராம்நாத் கோவிந்த், நாக்பூர் அருகே தாஹாகேன் மாவுஸ்ஸாவில் உள்ள நாக்பூர் இந்திய மேலாண்மை கழகத்திற்கான  நிரந்தர கட்டடத்தை நாளை திறந்து வைக்கிறார்.
சுரங்கங்கள் அமைச்சகம்
கனிமங்களின் ஆய்வு மற்றும் தொழில்நுட்ப பயன்பாட்டில் அரசு தீவிரமாக ஈடுபடுகிறது: மாநிலங்களவையில் மத்திய அமைச்சர் திரு பிரகலாத் ஜோஷி
மத்திய சுரங்க அமைச்சகத்தின் கீழ் இயங்கும் பொதுத்துறை நிறுவனங்களான தேசிய அலுமினியம் நிறுவனம், இந்துஸ்தான் தாமிரம் நிறுவனம் மற்றும் கனிம ஆராய்ச்சி கழகம் ஆகியவை இணைந்து கனிஜ் பிதேஷ் இந்தியா  என்ற புதிய நிறுவனத்தை தொடங்கியிருப்பதாக மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் மத்திய சுரங்கங்கள், நிலக்கரி மற்றும் நாடாளுமன்ற விவகாரங்களுக்கான அமைச்சர் திரு பிரகலாத் ஜோஷி தெரிவித்தார். அவர் மேலும் தெரிவித்துள்ள கருத்துக்கள் பின்வருமாறு:
லித்தியம், கோபால்ட் மற்றும் இதர அரிய கூறுகள் உள்ளிட்ட முக்கியமான கனிமங்களை மத்திய வெளியுறவு அமைச்சகம் மற்றும் இந்திய தூதரகங்களின் வாயிலாக வெளிநாடுகளிலிருந்து பெறும் முன்முயற்சியை கபில் நிறுவனம் தொடங்கியுள்ளது. ஆராய்ச்சி மற்றும் சுரங்கங்களில் புவியியல் தகவல் அமைப்புமுறை, செயற்கை நுண்ணறிவு, விண்வெளி தொழில்நுட்பம், மின்னணு வாகனங்கள், தொலைவிட உணர்தல் முறை போன்ற அதிநவீன தொழில்நுட்பங்களின் பயன்பாட்டிற்கு அரசு அதிக முக்கியத்துவம் அளிக்கிறது. அண்மை காலங்களில் ட்ரோன் அல்லது ஆளில்லா விமான அமைப்புமுறைகள் சுரங்கத் துறையில் ஆதிக்கம் செலுத்தத் தொடங்கிவிட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1744791
-----
(Visitor Counter : 198
பெண்கள் மற்றும் குழந்தை நலன் அமைச்சகம்
தேசிய ஊட்டச்சத்து மாதம் 2023 பல்வேறு கருப்பொருள்களின் கீழ் மக்கள் பங்கேற்பின் மூலம் வலுவடைந்துள்ளது
தேசிய ஊட்டச்சத்து மாதம் 2023 பல்வேறு கருப்பொருள்களின் கீழ் மக்களின் பங்கேற்பின் மூலம் வலுவடைந்துள்ளது. ஆரோக்கியமான குழந்தைகள் போட்டி, ரத்த சோகை முகாம்கள், ஊட்டச்சத்து இயக்கங்கள் போன்ற பல்வேறு நடவடிக்கைகள் மேற்கொள்ளப்படுகின்றன. மக்கள் இயக்கம் தகவல் பலகையில் ஒரே நாளில் அதிக எண்ணிக்கையிலான செயல்பாடுகள் பதிவு செய்யப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
14 ஆக்ஸிஜன் ஆலைகள் மற்றும் 3 லட்சம் ரெம்டெசிவிர் குப்பிகள் உட்பட வெளிநாட்டு நன்கொடைகள் மாநிலங்கள்/யூனியன் பிரதேசங்களுக்கு உடனடியாக அனுப்பப்பட்டன
கொவிட் 2வது அலையில், இந்தியா சந்திக்கும் சவால்களுக்கு உதவ உலக நாடுகள் உதவிக் கரம் நீட்டிவருகின்றன. இந்த உலகளாவிய உதவிகளை, மாநிலங்கள்/யூனியன் பிரசேதங்களுக்கு திறம்பட ஒதுக்கீடு செய்வதை மத்திய அரசு உறுதி செய்து வருகிறது.
இதுவரை 6,608 ஆக்ஸிஜன் செறிவூட்டிகள், 3,856 ஆக்ஸிஜன் சிலிண்டர்கள், 14 ஆக்ஸிஜன் உற்பத்தி ஆலைகள், 4,330 வென்டிலேட்டர்கள் / பி பாப் / சி பாப் மற்றும் 3 லட்சத்துக்கும் அதிகமான ரெம்டெசிவிர் குப்பிகள் மாநிலங்கள் / யூனியன் பிரதேங்களுக்கு விநியோகிக்கப்பட்டுள்ளன..
நாட்டில் கொவிட் 19 தடுப்பூசி போடப்பட்டவர்களின் மொத்த எண்ணிக்கை 16.94 கோடியை கடந்து விட்டது.
இன்று 18 முதல் 44 வயதுக்கு உட்பட 2,94,912 பயனாளிகள், கொவிட் தடுப்பூசி முதல் டோஸ் போட்டுக் கொண்டனர். கடந்த 24 மணி நேரத்தில் நாடு முழுவதும் மொத்தம் 17, 84,869 பேர் தடுப்பூசி போட்டுக் கொண்டனர்.
தடுப்பூசி போடத் தொடங்கியதின் 113-வது நாளான நேற்று, 20,23,532 தடுப்பூசிகள் போடப்பட்டன.
நாட்டில் கொவிட் பாதிப்பில் இருந்து குணமடைந்தவர்களின் மொத்த எண்ணிக்கை இன்று 1,83,17,404-ஆக உள்ளது. இவர்களின் சதவீதம் 82.15. கடந்த 24 மணி நேரத்தில் 3, 86,444 பேர் குணமடைந்துள்ளனர்.
கடந்த 24 மணி நேரத்தில் 4,03,738 பேருக்கு புதிதாக பாதிப்பு ஏற்பட்டுள்ளது. மகாராஷ்டிராவில் அதிகபட்சமாக 56,578 பேருக்கு புதிதாக பாதிப்பு ஏற்பட்டுள்ளது.
நாடு முழுவதும் இதுவரை 30.22 கொரோனா பரிசோதனைகள் மேற்கொள்ளப்பட்டுள்ளன.
நாட்டில் கொவிட் சிகிச்சை பெறுபவர்களின் மொத்த எண்ணிக்கை 37,36,648. இவர்கள் மொத்த பாதிப்பில் 16.76 சதவீதம். சிகிச்சை பெறுவர்களில் 82.94 சதவீதம் பேர் 13 மாநிலங்களைச் சேர்ந்தவர்கள்.
தேசிய அளவிலான இறப்பு வீதம் 1.09 சதவீதம் என்ற அளவில் உள்ளது. கடந்த 24 மணி நேரத்தில் 4,092 பேர் உயிரிழந்துள்ளனர். இவர்களில் 74.93 சதவீதம் பேர் 10 மாநிலங்களைச் சேர்ந்தவர்கள். மகாராஷ்டிராவில் மட்டும் அதிகபட்சமாக 864 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1717184
விவசாயத்துறை அமைச்சகம்
2018-19-ம் ஆண்டில் முக்கிய கரீஃப் பயிர்கள் உற்பத்தி பற்றிய முதலாவது முன்மதிப்பீட்டை மத்திய வேளாண், கூட்டுறவு மற்றும் விவசாயிகள் நலத்துறை வெளியிட்டுள்ளது
2018-19-ம் ஆண்டில், முக்கிய கரீஃப் பயிர்கள் உற்பத்தி பற்றிய முதலாவது முன்மதிப்பீட்டை மத்திய வேளாண், கூட்டுறவு மற்றும் விவசாயிகள் நலத்துறை 2018 செப்டம்பர் 26 அன்று வெளியிட்டுள்ளது. மாநில அரசுகளிடமிருந்து பெறப்பட்ட அறிக்கைகள் மற்றும் இதர தகவல்களின் அடிப்படையில், பல்வேறு பயிர்களின் உற்பத்திக்கான இந்த மதிப்பீடு தயாரிக்கப்பட்டுள்ளது.
2. முதலாவது முன்மதிப்பீட்டின்படி கரீஃப் பருவத்தில் முக்கிய பயிர்களின் உற்பத்தி பற்றிய மதிப்பீடு வருமாறு:
· உணவு தானியங்கள் – 141.59 மில்லியன் டன்கள்
· அரிசி – 99.24 மில்லியன் டன்கள்
· ஊட்டச்சத்து தானியங்கள்-33.13 மில்லியன் டன்கள்
· மக்காச்சோளம் – 21.47 மில்லியன் டன்கள்
· பருப்பு வகைகள் – 9.22 மில்லியன் டன்கள்
· துவரம் பருப்பு – 4.08 மில்லியன் டன்கள்
· உளுத்தம் பருப்பு – 2.65 மில்லியன் டன்கள்
· எண்ணெய் வித்துகள் – 22.19 மில்லியன் டன்கள்
· சோயாபீன் – 13.46 மில்லியன் டன்கள்
· வேர்க்கடலை – 6.33 மில்லியன் டன்கள்
· ஆமணக்கு விதை – 1.52 மில்லியன் டன்கள்
· பருத்தி – 32.48 மில்லியன் பேல்கள் 
· சணல் – 10.17 மில்லியன் பேல்கள் 
· கரும்பு – 383.89 மில்லியன் டன்கள்.
3. 2018 ஜூன் 1 முதல் செப்டம்பர் 12 வரையிலான பருவமழை காலத்தில் நாடு முழுவதும் ஒட்டு மொத்தமாக பெய்த மழை, நீண்ட கால சராசரியை விட 8 சதவீதம் குறைவாகும்.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்.
(Visitor Counter : 104
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 140.38 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 140.38 கோடிக்கும் மேற்பட்ட ) தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.06 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781171
கப்பல் போக்குவரத்து அமைச்சகம்
கப்பல்களின் மறுசுழற்சிக்கான தேசிய அதிகாரியாக கப்பல்கள் தலைமை இயக்குநர் அறிவிப்பு
கப்பல்கள் மறுசுழற்சி சட்டம் 2019-இன் மூன்றாவது பிரிவின் கீழ், கப்பல்களின் மறுசுழற்சிக்கான தேசிய அதிகாரியாக கப்பல்கள் தலைமை இயக்குநர் இருப்பார் என்று மத்திய அரசு அறிவித்துள்ளது.
நிர்வாகம், கண்காணிப்பு மற்றும் மேற்பார்வை உள்ளிட்ட கப்பல்களின் மறுசுழற்சி தொடர்பான அனைத்து நடவடிக்கைகளையும் மேற்கொள்ளும் அதிகாரம் கப்பல்கள் தலைமை இயக்குநருக்கு வழங்கப்பட்டுள்ளது.
கப்பல் மறுசுழற்சி தொழிலின் நீடித்த வளர்ச்சி, சுற்றுப்புற சூழலுக்கு உகந்த செயல்பாடுகளின் கண்காணிப்பு, இந்தத் துறையில் பணிபுரிபவர்களின் சுகாதாரம் மற்றும் பாதுகாப்பு உள்ளிட்ட விஷயங்களையும் கப்பல்கள் தலைமை இயக்குநர் பார்த்துக் கொள்வார்.
கப்பல் மறுசுழற்சி தளத்தின் உரிமையாளர்கள் மற்றும் மாநில அரசுகளுக்கு தேவைப்படும் அனுமதிகளை வழங்குவதற்கான இறுதி அதிகாரியாகவும் கப்பல்கள் தலைமை இயக்குநர் செயல்படுவார்.
தேசிய கப்பல் மறுசுழற்சி ஆணையகத்தின் அலுவலகம் குஜராத்தில் உள்ள காந்தி நகரில் அமைக்கப்படும். அலுவலகத்தின் அமைவிடம் ஆசியாவின் மிகப்பெரிய கப்பல் உடைத்தல் மற்றும் மறுசுழற்சி மையமான அலாங்கில் உள்ளவர்களுக்கு பயனளிக்கும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664703
பிரதமர் அலுவலகம்
சந்திரயான்-2 செலுத்தப்பட்டது குறித்து பிரதமர் அறிக்கை
சந்திரயான்-2 செலுத்தப்பட்டது குறித்த பிரதமர் திரு. நரேந்திர மோடியின் அறிக்கை வருமாறு:
“நமது பெருமைமிகு வரலாற்றில் பொறிக்கப்பட வேண்டிய சிறப்புமிக்க தருணம் இது! சந்திரயான்-2 செலுத்தப்பட்டிருப்பது, நமது விஞ்ஞானிகளின் செயல்திறன் மற்றும் அறிவியல் துறையில் புதிய உச்சத்தை எட்ட வேண்டும் என்ற 130 கோடி இந்திய மக்களின் உறுதிப்பாட்டை வெளிப்படுத்தியுள்ளது. இந்தியர் ஒவ்வொருவரும் இன்று மிகுந்த பெருமிதம் அடைந்துள்ளனர்!
மனதால் இந்தியர், உணர்வால் இந்தியர்! சந்திரயான்-2 முற்றிலும் உள்நாட்டிலேயே வடிவமைக்கப்பட்டது என்பது ஒவ்வொரு இந்தியரையும் மகிழ்ச்சியில் ஆழ்த்தியுள்ளது. சந்திரனை ஆராய்வதற்கான ஆர்பிட்டர் மற்றும் சந்திரனின் மேற்பரப்பை ஆய்வு செய்வதற்கான லேண்டர் – ரோவர் கருவிகள் இதில் பொருத்தப்பட்டுள்ளன.
இதற்குமுன் அனுப்பப்பட்ட எந்தவொரு விண்கலமும், சந்திரனின் தென்துருவப் பகுதியை ஆய்வு செய்யாத நிலையில், சந்திரயான்-2 அங்கு ஆய்வுப் பணிகளை மேற்கொள்ளவிருப்பது சிறப்பு வாய்ந்ததாகும். சந்திரனைப் பற்றிய புதிய தகவல்களைப் பெறுவதற்கு இந்த விண்கலம் உதவிகரமாக இருக்கும்.
சந்திரயான்-2 விண்கலம் தயாரிப்பு போன்ற முயற்சிகள், நமது அறிவார்ந்த இளைஞர்களை அறிவியல் துறைக்கு ஈர்க்கவும், உயர்தர ஆராய்ச்சி மற்றும் கண்டுபிடிப்புகள் மேற்கொள்வதையும் மேலும் ஊக்குவிப்பதாக அமையும். சந்திரயான்-2 அனுப்பப்பட்டிருப்பது, சந்திரனை ஆய்வு செய்வதற்கான இந்தியாவின் திட்டங்களுக்கு மேலும் ஊக்கம் அளிப்பதாக அமையும். சந்திரனைப் பற்றிய நமது அறிவாற்றல் கணிசமாக மேம்படும்.”
|
|
நமது பெருமைமிகு வரலாற்றில் பொறிக்கப்பட வேண்டிய சிறப்புமிக்க தருணம் இது!
#சந்திரயான்-2 செலுத்தப்பட்டிருப்பது, நமது விஞ்ஞானிகளின் செயல்திறன் மற்றும் அறிவியல் துறையில் புதிய உச்சத்தை எட்ட வேண்டும் என்ற 130 கோடி இந்திய மக்களின் உறுதிப்பாட்டை வெளிப்படுத்தியுள்ளது.
இந்தியர் ஒவ்வொருவரும் இன்று மிகுந்த பெருமிதம் அடைந்துள்ளனர்!
-நரேந்திர மோடி  ஜுலை 22, 2019.
|
|
மனதால் இந்தியர், உணர்வால் இந்தியர்!
#சந்திரயான்-2 முற்றிலும் உள்நாட்டிலேயே வடிவமைக்கப்பட்டது என்பது ஒவ்வொரு இந்தியரையும் மகிழ்ச்சியில் ஆழ்த்தியுள்ளது.
சந்திரனை ஆராய்வதற்கான ஆர்பிட்டர் மற்றும் சந்திரனின் மேற்பரப்பை ஆய்வு செய்வதற்கான லேண்டர் – ரோவர் கருவிகள் இதில் பொருத்தப்பட்டுள்ளன.
-நரேந்திர மோடி  ஜுலை 22, 2019.
|
|
இதற்குமுன் அனுப்பப்பட்ட எந்தவொரு விண்கலமும், சந்திரனின் தென்துருவப் பகுதியை ஆய்வு செய்யாத நிலையில், #சந்திரயான்-2 அங்கு ஆய்வுப் பணிகளை மேற்கொள்ளவிருப்பது சிறப்பு வாய்ந்ததாகும்.
சந்திரனைப் பற்றிய புதிய தகவல்களைப் பெறுவதற்கு இந்த விண்கலம் உதவிகரமாக இருக்கும்.
-நரேந்திர மோடி  ஜுலை 22, 2019.
|
|
#சந்திரயான்-2 விண்கலம் தயாரிப்பு போன்ற முயற்சிகள், நமது அறிவார்ந்த இளைஞர்களை, அறிவியல் துறைக்கு ஈர்க்கவும், உயர்தர ஆராய்ச்சி மற்றும் கண்டுபிடிப்புகள் மேற்கொள்வதையும் மேலும் ஊக்குவிப்பதாக அமையும்.
சந்திரயான்-2 அனுப்பப்பட்டிருப்பது, சந்திரனை ஆய்வு செய்வதற்கான இந்தியாவின் திட்டங்களுக்கு மேலும் ஊக்கம் அளிப்பதாக அமையும். சந்திரனைப் பற்றிய நமது அறிவாற்றல் கணிசமாக மேம்படும்.”
-நரேந்திர மோடி  ஜுலை 22, 2019.
(Visitor Counter : 120
எரிசக்தி அமைச்சகம்
பணியாளர்களுக்கான தடுப்பு மருந்து முகாம்களை பவர்கிரிட் ஏற்பாடு செய்தது
இந்திய அரசின் மின்சார அமைச்சகத்தின் கீழ் செயல்படும் மகாரத்னா பொதுத்துறை நிறுவனமாக பவர்கிரிட் கார்ப்பரேஷன் ஆஃப் இந்தியா லிமிடெட் விளங்குகிறது.
தற்போதைய பெருந்தொற்றின் போது, உயிர்களைக் காப்பாற்றுவதற்கு தேவையான மிகவும் முக்கியமான ஆயுதமாக தடுப்பு மருந்து திகழ்கிறது. தனது பணியாளர்களுக்கும் அவர்களது குடும்ப உறுப்பினர்களுக்குமான தடுப்பு மருந்து வழங்கும் முகாம்களை நாடு முழுவதும் உள்ள தனது மையங்களில் பவர்கிரிட் நடத்தி வருகிறது.
இவற்றின் தொடர்ச்சியாக, மேற்கு பகுதி இரண்டில் உள்ள பூஜ்-2 துணை மின் நிலையத்தில் , தடுப்பு மருந்து முகாம் ஒன்றுக்கு பவர்கிரிட் ஏற்பாடு செய்தது. இதன் மூலம், பவர்கிரிட் பணியாளர்கள், டிரான்ஸ்ரயில் பணியாளர்கள், கேஈசி பணியாளர்கள் மற்றும் ஒப்பந்த பணியாளர்கள் உள்ளிட்ட சுமார் 244 பேர் பயன் அடைந்தனர்.
இதே போன்றதொரு முகாம்  ஷிக்ராப்பூரில் 2021 ஜூன் 2 அன்று நடத்தப்பட்டது. இதன் மூலம் 140 பணியாளர்கள் பயன்பெற்றனர். மேற்கு பகுதி ஒன்றின் துணை மின் நிலையங்களிலும் தடுப்பூசி வழங்கும் முகாம்கள் நடைபெற்றன.
கிழக்கு பகுதி ஒன்றில் உள்ள சீதாமர்ஹி துணை மின் நிலையத்தில் ஏற்பாடு செய்யப்பட்ட முகாமில் 71 பேர் தடுப்பு மருந்தை பெற்றனர். பணியாளர்கள் மற்றும் அவர்களை சார்ந்துள்ளோரின் நலன் கருதி வடக்கு பகுதி மூன்றில் உள்ள குடியிருப்பு பகுதியில் ஆக்ரா  துணை மின் நிலையம் தடுப்பு மருந்து முகாமுக்கு ஏற்பாடு செய்தது. இந்த முகாமில் அனைவருக்கும் இலவசமாக தடுப்பூசி செலுத்தப்பட்டது.
அறிவியல் மற்றும் தொழில்நுட்பத்துறை
ஒரு லட்சத்து 60,000 - க்கும் மேற்பட்ட விவசாயிகள் கடந்த ஓராண்டில் பயோடெக் - கிசான் திட்டத்தில் பயனடைந்துள்ளனர்: டாக்டர் ஜிதேந்திர சிங்
ஒரு லட்சத்து 60,000-க்கும் மேற்பட்ட விவசாயிகள் கடந்த ஓராண்டில் பயோடெக் - கிசான் எனப்படும் உயிரி தொழில்நுட்ப வேளாண் திட்டத்தில் பயனடைந்திருப்பதாக மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
மாநிலங்களவையில் இன்று உரையாற்றிய அவர் 2022 ஆம் ஆண்டு ஜனவரி முதல் 2022 ஆம் ஆண்டு டிசம்பர் வரையிலான காலக்கட்டத்தில் விவசாயிகள் இந்தத் திட்டத்தின் கீழ் பயனடைந்துள்ளதாக தெரிவித்தார்.
இது தொடர்பாக மாநிலங்களவையில் அவர் எழுத்துபூர்வமாக அளித்துள்ள பதிலில், பயோடெக் கிஸான் திட்டத்தின் செயல்பாடுகள் குறித்து விளக்கியுள்ளார். நீர்ப்பாசனம், விளைநிலம், விதைகள், விளைபொருட்களை விற்பனை செய்வதில் உள்ள சிக்கல்கள் ஆகிய பிரச்சனைகள் குறித்து விவசாயிகளுடன் கலந்தாலோசனை நடத்தி தீர்வு காண்பதற்காகவே இந்தத் திட்டம் அறிமுகப்படுத்தப்பட்டதாகக் குறிப்பிட்டார்.
அதே நேரத்தில் விதைகளின் தரத்தை மேம்படுத்துதல், காய்கறிகளை தானியக்கிடங்கில் சேகரித்தல், உயிரி - உரம் உதவியுடன் சாகுபடி செய்தல், பாசனம் மற்றும் பாதுகாக்கப்பட்ட சாகுபடி தொழில்நுட்பங்கள் குறித்தும் விவசாயிகளுக்கு செய்முறை விளக்கமும் அளிக்கப்படுவதாக கூறியுள்ளார்.
மேலும் ஆடு, பன்றி, கோழி வளர்ப்பு மற்றும் மீன் பண்ணைகளை அமைப்பதுடன் அவற்றை ஆரோக்கியமான முறையில் நிர்வகிப்பது குறித்தும் இந்தத் திட்டத்தின் கீழ் விவசாயிகளுக்கு விளக்கம் அளிக்கப்பட்டுவதாகவும் மத்திய இணை அமைச்சர் டாக்டர் ஜிதேந்திர சிங் தமது பதிலில் குறிப்பிட்டுள்ளார்.
ரெயில்வே அமைச்சகம்
தில்லி-வாரணாசி அதிவேக ரயில் தடத்துக்கான கள ஆய்வுப் பணிகள் துவக்கம்
அதிவேக ரயில்களுக்கான பணிகள் முழுவீச்சில் நடைபெற்று வருகின்றன. தில்லி-வாரணாசி அதிவேக ரயில் தடம் அமைப்பதற்காக லிடார் தொழில்நுட்பத்தைப் பயன்படுத்தி மேற்கொள்ளப்படும் ஆய்வு இன்று துவங்கப்பட்டதன் மூலம் அதிவேக ரயில்களுக்கான பணிகள் உத்வேகம் அடைந்துள்ளன.
தில்லி-வாரணாசி அதிவேக ரயில் தடம் அமைப்பதற்கான ஆய்வுப்பணி பெருநகர நொய்டாவிலிருந்து இன்று தொடங்கப்பட்டது. இதன்படி ஹெலிகாப்டர் மீது லேசர் கருவிகள் பொருத்தப்பட்டு கள ஆய்வு தொடர்பான தரவுகள் சேகரிக்கப்பட்டன.
தேசிய அதிவேக ரயில் கழகம், லிடார் தொழில்நுட்பத்தைப் பயன்படுத்தி 3-4 மாதங்களுக்குள் களம் தொடர்பான தகவல்களையும், தரவுகளையும் சேகரிக்கிறது. பொதுவாக இந்தப் பணியை நிறைவு செய்ய 10-12 மாதங்கள் தேவைப்படும்.
தேவையான தரவுகளைத் துல்லியமாக வழங்குவதால் உள்கட்டமைப்பு திட்டங்களுக்கு இந்த கள ஆய்வு மிக அத்தியாவசியமாகிறது. லேசர், ஜிபிஎஸ் போன்ற தொழில்நுட்பங்களின் வாயிலாக பெறப்பட்ட தரவுகள், புகைப்படங்கள் ஆகியவற்றைப் பயன்படுத்தி இந்தத் தொழில்நுட்பம் துல்லியமான தகவல்களை வெளியிடுகின்றது.
லிடார் தொழில்நுட்பத்தின் உயர்ரக காணொலிகளை தரவிரக்கம் செய்ய இந்த இணைப்பை கிளிக் செய்யவும்
https://drive.google.com/drive/folders/1p1WF3veRiUM2_gKuzgHQY1YynoZl_9RN?usp=sharing
இது குறித்த முந்தைய செய்திக் குறிப்பை இங்கே காணவும்:
https://www.nhsrcl.in/en/media/press-release/nhsrcl-adopts-aerial-lidar-survey-technique-conduct-ground-survey-delhi
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1687515
------
(Visitor Counter : 144
சிறப்பு சேவைகள் மற்றும் கட்டுரைகள்
பி.எஸ்.என்.எல் மொபைல் வேனிட்டி  எண்களின் மின்-ஏலம்
பி.எஸ்.என்.எல் தமிழ்நாடு வட்டம் 06.03.2023 முதல் 15.03.2023 வரை வேனிட்டி மொபைல் எண்களை மின்-ஏலம் மூலம் விற்பனை செய்கிறது. ஆர்வமுள்ள வாடிக்கையாளர்கள் தங்கள் மொபைல் எண்களாக ஃபேன்சி எண்களைப் பெற www.eauction.bsnl.co.in என்ற இணையதளத்தை பார்வையிடலாம். ஃபேன்சி எண்களின் ஆன்லைன் ஏலத்திற்கு. ஏலம் எடுப்பதற்கான கடைசி தேதி 15.03.2023 ஆகும்.
மொபைல் எண் என்பது ஒருவரது எளிதான அடையாளம், இதன் மூலம் நாம் மற்றவர்களையும், மற்றவர்கள் நம்மையும் தொடர்பு கொள்ளலாம். ஒரு தொழிலதிபருக்கு மொபைல் எண் என்பது அவரது வாடிக்கையாளர்களுக்கு எளிதில் நினைவில் கொள்ளக்கூடிய ஃபேன்ஸி எண்ணாக இருக்க வேண்டும். சில நபர்களுக்கு ஃபேன்ஸி எண் வேண்டும் என்ற ஆசையும் இருக்கும்.குறிப்பாக, சிலருக்கு நம் பிறந்த தேதி, வருடம் அல்லது வாகன எண் அல்லது ஏதோ பிடித்த எண் தொலைபேசி எண்ணின் தொடக்கத்திலோ அல்லது முடிவிலோ உள்ள எண்களை வாங்கிப் பயன்படுத்துவதில் தனி ஆர்வம் இருக்கும். சிலர் அலுவலக பயன்பாட்டிற்கோ அல்லது குடும்ப உறுப்பினர்களுக்காக தொடர்ச்சியான எண்களை வாங்கி பயன்படுத்துகின்றனர். அனைவரின் ஃபேன்சி எண் தேவையை பூர்த்தி செய்வதற்காக, பிஎஸ்என்எல் பல்வேறு வகையான வேனிட்டி எண்களை வழங்குகிறது.
'வேனிட்டி எண்கள்' என்ற பெயரில் மின் ஏலத்தின் மூலம் கவர்ச்சிகரமான எண்களை பிஎஸ்என்எல் விற்பனை செய்து வருகிறது. எவரும் தங்களுக்கு விருப்பமான ஆடம்பரமான மொபைல் எண்ணைப் பெற மின் ஏலத்தில் பங்கேற்கலாம். போஸ்ட்பெய்ட் மற்றும் ப்ரீபெய்ட் வகைகளில் வேனிட்டி எண்கள் கிடைக்கின்றன. இப்போது, ஆன்லைனில் வேனிட்டி எண்ணைப் பெறுவது எப்படி என்று பார்ப்போம்.
- பி.எஸ்.என்.எல் நிறுவனத்தின் அதிகாரப்பூர்வ இணையதளத்திற்குச் செல்லவும் “eauction.bsnl.co.in”
- இந்த தளத்தில் உள்ள “Login/Register” என்பதைக் கிளிக் செய்யவும்
- உங்கள் தற்போதைய மொபைல் எண் மற்றும் மின்னஞ்சல் முகவரி குறிப்பிடவும். இப்போது உங்கள் உள்நுழைவு விவரங்கள் உங்கள் மின்னஞ்சல் முகவரிக்கு அனுப்பப்படும்.
- உள்நுழைவு விவரங்களை உள்ளிட்டு வெற்றிகரமாக உள்நுழைக.
- உங்கள் முன் காட்டப்படும் பிரீமியம் எண்களில் ஏதேனும் ஒன்றைத் தேர்வுசெய்யவும்.
- இப்போது “Continue to card” என்பதைக் கிளிக் செய்யவும். இதற்குப் பிறகு, பதிவுக் கட்டணத்தைச் செலுத்தவும் 
- அடுத்து நீங்கள் விரும்பிய எண்ணை ஏலத்தில் எடுப்பதற்காக குறைந்தபட்ச ஏலத் தொகையைக் குறிப்பிடவும்.
- ஒவ்வொரு ஃபேன்ஸி எண்ணுக்கும் 3 பயனாளர்கள் BSNL தேர்ந்தெடுக்கும். மீதமுள்ள பயனாளர்களுக்கு அவர்களின் பதிவுக் கட்டணம் 10 நாட்களுக்குள் அதே ஆன்லைன் மூலம் திரும்ப செலுத்தப்படும்
- .தேர்ந்தெடுக்கப்பட்ட மூன்று பயனாளர்கள் குறிப்பிட்ட ஏலத் தொகையின்படி H1, H2, H3 என வகைப்படுத்தப்படுவார்கள்.
- அதிக ஏலம் எடுப்பவருக்கு எண் ஒதுக்கப்படும். அவர் அதை எடுக்க விரும்பவில்லை என்றால், அடுத்தவருக்கு அந்த எண் ஒதுக்கப்படும்.
- மின் ஏலத்தில் நம்பரை வென்றவருக்கு அடுத்த சில நாட்களில் எண் வழங்கப்படும்.
மனித வள மேம்பாட்டு அமைச்சகம்
பிரதமரின் ஸ்ரீ திட்டத்தின் கீழ், 14,500 பள்ளிகள் மேம்படுத்தப்பட உள்ளன
வளரும் இந்தியாவிற்கான பிரதமரின் பள்ளிகள்  என்ற திட்டத்திற்கு செப்டம்பர் 7-ம் தேதி மத்திய அமைச்சரவை ஒப்புதல் அளித்தது. தேசிய கல்விக்கொள்கை 2020-ன் கீழ், பள்ளிகளை மேம்படுத்த இந்தத் திட்டம் அறிமுகப்படுத்தப்பட்டுள்ளது. மத்திய , மாநில , யூனியன் பிரதேச அரசுகள் மற்றும் உள்ளாட்சி அமைப்புகள் சார்பில் நிர்ணியிக்கப்படும் பள்ளிகளில் இத்திட்டம் செயல்படுத்தப்பட உள்ளது.
நடப்பு கல்வியாண்டிலிருந்து 2026-27-ஆம் கல்வியாண்டு வரை இத்திட்டம் செயல்படுத்தப்பட உள்ளது. 5 ஆண்டுகாலக்கட்டத்தில் இத்திட்டத்திற்கு ரூ.27,360 கோடி செலவிடப்படும். இதில், மத்திய அரசின் பங்கு ரூ.18,178 கோடியாக இருக்கும். பள்ளிகளில் நவீன வசதிகளை ஏற்படுத்த இத்திட்டம் மிகப்பெரிய பங்களிப்பை வழங்கும்.
மாநிலங்களவையில் இன்று எழுத்துப்பூர்வமாக அளித்த பதிலில் கல்வித்துறை இணை அமைச்சர் திருமதி அன்னபூர்ணா தேவி இந்தத் தகவலை தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 183.53 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 15,378 கொவிட் சிகிச்சை பெறுபவர்கள் 0.04%ஆக உள்ளனர்.
குணமடைந்தோர் விகிதம் தற்போது 98.75%சதவீதம்
கடந்த 24 மணி நேரத்தில் 1,705 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,85,534 என அதிகரித்துள்ளது.
கடந்த 24 மணி நேரத்தில் 1,259 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.22 சதவீதம் ஆகும்
வாராந்திர பாதிப்பு விகிதம் 0.25 சதவீதம் ஆகும்
இதுவரை மொத்தம் 78.79 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 5,77,559 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1810756
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறை அதிகாரிகளால் 64 இலட்சம் ரூபாய் மதிப்பிலான 1.16 கிலோ தங்கம் கைப்பற்றப்பட்டது. இரண்டு பேர் கைது
ஏர் இந்தியா விமானம் iX1636 மூலமாக சார்ஜாவில் இருந்து வரும் பயணி ஒருவர் தங்கம் கடத்திக் கொண்டு வரும் வாய்ப்புள்ளது என்று கிடைத்த தகவலின் அடிப்படையில் ஏ ஐ யு அதிகாரிகள் கடத்தல்காரர்களைப் பிடிக்க சிறப்புக் கண்காணிப்பு நடத்தினர். அவசரமாகச் செல்ல வேண்டும் என்பது போல் இருந்த பயணி ஒருவர், தன்னிடமிருந்த அட்டைப் பெட்டியுடன் அவசரமாகச் சென்ற போது, அவரை வெளியில் செல்லும் வாயிலில் மடக்கிப் பிடித்தனர். அவர், தமிழ்நாட்டின் திருவாரூரைச் சேர்ந்த ஜாகிர் உசேன்  என்பது தெரியவந்தது. அந்த அட்டைப் பெட்டியைத் திறந்து பார்த்த போது அதனுள் துணிமணிகள், வீட்டுக்குத் தேவையான பொருள்கள் மற்றும் சில கருவிகள் கொண்ட கிட் ஒன்று இருந்தது. அந்த வீட்டுக்குள் மின்சார ரெஞ்ச் இயந்திரம் இருந்தது. திருகுகளையும், மறைகளையும் சரி செய்வதற்கான அந்த இயந்திரம் அசாதாரண கனத்துடன் இருந்தது. அதைத் திறந்து பார்த்த போது அதற்குள்ளே உருளை வடிவிலான உலோகத்துண்டு ஒன்று கருப்பு வர்ணம் பூசப்பட்டு மறைத்து வைத்திருந்தது கண்டுபிடிக்கப்பட்டது. தங்கத்தை மதிப்பீடு செய்பவர், அந்தக் கருப்பு வர்ணத்தை அகற்றிவிட்டு, அந்த உலோக உருளை 24 கேரட் கொண்ட 64 லட்சம் ரூபாய் மதிப்பிலான 1.16 கிலோ எடை கொண்ட தங்கத்தால் செய்யப்பட்டது என்று சான்றளித்தார். கடத்தல்காரனிடம் இருந்து அதை மீட்டு சுங்கச் சட்டம் 1962படி கைப்பற்றப்பட்டது.
கருவியை ஷார்ஜா விமான நிலையத்தில், தனக்குத் தெரியாத ஒருவர், தன்னிடம் கொடுத்து, அவர் தனிமைப்படுத்தப்படும் போது  அந்த இடத்தில் ஒருவர் அவரைத் தொடர்பு கொள்வார் என்றும், அவரிடம் அதைக் கொடுத்து விடுமாறும் கூறினார்கள் என்றும் அந்தப் பயணி தெரிவித்தார் அந்தப் பயணிக்கு பரிசோதனை நடத்திய பிறகு ஏ ஐ யு குழு ஒன்று அவருடன் பேருந்தில் சென்றது. மற்றொரு குழு பேருந்தின் பின்னே சென்றது. அந்த ஹோட்டலை அடைந்தவுடன் அவருக்காகக் காத்திருந்த நபரை அந்தப் பயணி தொடர்பு கொண்டு காத்திருந்தவரிடம் அந்தக் கருவியை ஒப்படைத்தார். பயணியும் அந்த கருவியைப் பெற்றுக் கொண்ட சென்னையைச் சேர்ந்த முகமது ஆசிப் 33 என்ற நபரும் கைது செய்யப்பட்டனர்.
மேலும் விசாரணை நடைபெற்று வருகிறது
(Visitor Counter : 136
மனித வள மேம்பாட்டு அமைச்சகம்
மத்திய கல்வி அமைச்சர் எழுதிய ‘மனவ்தா கி பிரனீதா: மகரிஷி அரவிந்த்’ என்ற புத்தகத்தை குடியரசுத் தலைவர் வெளியிட்டதாக ஊடகங்களில் வெளியான செய்தி குறித்த விளக்கம்
மத்திய கல்வி அமைச்சர் எழுதிய ‘மனவ்தா கி பிரனீதா: மகரிஷி அரவிந்த்’ என்ற புத்தகத்தை குடியரசுத் தலைவர் திரு ராம்நாத் கோவிந்த் 2020, டிசம்பர் 5ம் தேதியன்று, குடியரசுத் தலைவர் மாளிகையில் வெளியிட்டதாக ஊடகங்கள் சிலவற்றில் செய்தி வெளியாகி உள்ளது.
மேலே குறிப்பிடப்பட்டுளள புத்தகத்தை குடியரசுத் தலைவர் வெளியிடவில்லை என்பது இதன்மூலம் தெளிவுபடுத்தப்படுகிறது. அந்த புத்தகத்தின் முதல் பிரதியை, குடியரசுத் தலைவரிடம், மத்திய கல்வி அமைச்சர் அளித்தார்.